Puhtu
Puhtu (ka Puhtulaid) on endine laid, alates 19. sajandi algusest poolsaar Läänemaal Virtsu aleviku territooriumil. Puhtu on ühtlasi (lõunapoolne) osa Virtsu poolsaarest. Puhtu on kaetud vana liigirikka laialehise metsaga. 18. sajandi lõpul kujundas Karl Thure von Helwig selle puhkepaigaks. Puhtus asub Puhtu bioloogiajaam. Puhtu koos bioloogiajaama ja Puhtu karjamõisaga kuulub Eesti Maaülikoolile.